
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Deklarācijas par Evikas Siliņas vadītā Ministru kabineta iecerēto darbību 11. punkts paredz pilnveidot ārpusģimenes aprūpē esošo bērnu atbalsta sistēmu, turpināt deinstitucionalizācijas procesu bez vecāku gādības palikušu bērnu un jauniešu pārejai no aprūpes institūcijām uz aprūpi ģimenēs, attīstot kvalitatīvu audžuģimeņu institūtu, kā arī ieviest ģimeniskai videi pietuvinātus sociālos pakalpojumus bērniem ar smagiem funkcionāliem traucējumiem.

Noteikumu projekts “Grozījumi Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi"" (turpmāk – noteikumu projekts) izstrādāts atbilstoši Ministru kabineta 2024. gada 20. augusta lēmumam (sēdes prot. Nr.32 61.§ 62. un 63. punkts) par to, ka ir atbalstīta finansējuma novirzīšana 2025. gadā un turpmāk ik gadu 580 840 euro apmērā (2025. gadā individuālām vajadzībām atbilstošajiem pasākumiem un pakalpojumiem novirzītais finansējums ir 555 430 euro un  25 410 euro novirzīts, lai nodrošinātu IT sistēmas SPOLIS moduļa pilnveidošanu, savukārt 2026. gadā un turpmāk ik gadu 580 840 euro attiecīgi pakalpojuma īstenošanai), lai audžuģimenēs un specializētajās audžuģimenēs ievietotajiem bērniem nodrošinātu individuālām vajadzībām atbilstošu atbalstu un pakalpojumus veselības uzlabošanai, attīstībai un prasmju pilnveidošanai, balstoties uz ārstniecības personu vai ārpusģimenes aprūpes atbalsta centru sociālo darbinieku vērtējumu vai rekomendācijām, samazinot pamatbudžeta apakšprogrammā 22.03.00 “Valsts atbalsts ārpusģimenes aprūpei” 2023. –2025. gada prioritārā pasākuma “Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās” ietvaros īstenotajam apakšpasākumam “Nodrošināts bāreņu un bez vecāku gādības palikušo bērnu atbalsts patstāvīgas dzīves uzsākšanai pēc pilngadības sasniegšanas”.
1.2. Mērķis
Mērķa apraksts
Noteikumu projekts izstrādāts, lai:
1) paplašinātu ārpusģimenes aprūpes atbalsta centra (turpmāk – atbalsta centrs) pakalpojumu klāstu, paredzot sniegt papildu atbalstu audžuģimenēs un specializētajās audžuģimenēs ievietotajiem bērniem veselības uzlabošanai, attīstībai un prasmju pilnveidošanai; 
2) mainītu Valsts bērnu tiesību aizsardzības inspekcijas nosaukumu uz "Bērnu aizsardzības centrs” saskaņā ar grozījumiem Bērnu tiesību aizsardzības likumā (stājās spēkā 2024. gada 1. janvārī);
3) veiktu tehniskus labojumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Apvienoto Nāciju Organizācijas (turpmāk – ANO) Bērnu tiesību komiteja 2016. gada ieteikumos Latvijai par ANO Bērnu tiesību konvencijas izpildi ģimenes vides un alternatīvās aprūpes attīstības jomā atzinīgi novērtē to, ka samazinās bērnu skaits, kuri tiek ievietoti bērnu sociālās aprūpes un sociālās rehabilitācijas iestādēs (turpmāk – bērnu aprūpes iestādes), bet tomēr pauž bažas par samērā lēnu audžuģimeņu tīkla attīstību Latvijā. ANO Bērnu tiesību komiteja iesaka nostiprināt audžuģimenes aprūpes sistēmu, lai samazinātu bērnu nonākšanu bērnu aprūpes iestādēs un nostiprinātu valsts un pašvaldības iestāžu lomu un atbildību bērnu aprūpes jautājumos. Gan Latvijas Nacionālās attīstības plānā 2021.–2027. gadam, gan Rīcības plāna deinstitucionalizācijas īstenošanai 2015.–2020. gadam[1] dokumentos  norādīts uz nepieciešamību nodrošināt pēc iespējas ģimeniskai videi pietuvinātu ārpusģimenes aprūpes pakalpojumu pieejamību bērniem, kuri tiek šķirti no ģimenes, tādējādi mazinot to bērnu skaitu, kuri tiek ievietoti bērnu aprūpes iestādēs. 
Bērnu tiesību aizsardzības likuma (turpmāk – BTAL) 27. pants paredz, ka, šķirot bērnu no ģimenes, viņam tiek nodrošināta ārpusģimenes aprūpe pie aizbildņa, audžuģimenē vai bērnu aprūpes iestādē. Primāri bērnam tiek nodrošināta iespēja augt pie aizbildņa vai audžuģimenē, un ārpusģimenes aprūpi bērnu aprūpes iestādē nodrošina, ja konkrētajam bērnam aprūpe pie aizbildņa vai audžuģimenē nav piemērota konkrētam bērnam.   
2018. gada 1. jūlijā stājās spēkā grozījumi BTAL un Ministru kabineta 2018. gada 26. jūnija noteikumi Nr.355 “Ārpusģimenes aprūpes atbalsta centra noteikumi” (turpmāk – Atbalsta centra noteikumi), paredzot ieviest atbalsta centrus ar mērķi nodrošināt atbalstu ārpusģimenes aprūpes pakalpojumu sniegšanā, t.i., nodrošināt pasākumu kopumu, kas veicina bez vecāku gādības palikušu bērnu labklājību, drošību, patstāvību, kā arī audžuģimeņu, jo īpaši specializēto audžuģimeņu, un adoptētāju, aizbildņu un viesģimeņu skaita pieaugumu. Šobrīd pakalpojumus sniedz 12 atbalsta centri.
Saskaņā ar Pašvaldību likuma  4. panta pirmās daļas 11. punktu pašvaldību autonomā funkcija ir īstenot bērnu un aizgādnībā esošo personu tiesību un interešu aizsardzību. BTAL ir definēti konkrēti pašvaldību pienākumi bērnu tiesību aizsardzības jomā, kā piemēram, 66. panta otrās daļas 1. un 2. punktā noteikts, ka pašvaldība sniedz palīdzību un atbalstu ģimenēm, kurās ir bērni, garantējot ikvienam pašvaldības teritorijā dzīvojošam bērnam pajumti, siltumu, apģērbu un vecumam un veselības stāvoklim atbilstošu uzturu, kā arī nodrošina ārpusģimenes aprūpi tiem bērniem, kuriem uz laiku vai patstāvīgi nav savas ģimenes vai kurus viņu pašu interesēs nedrīkst atstāt šajā ģimenē. Taču tikai maza daļa pašvaldību savos saistošajos noteikumos iekļāvušas papildu atbalsta sniegšanu atbilstoši ārpusģimenes aprūpē nonākušā bērna vajadzībām.
Praksē nereti tiek novērotas situācijas, kad ārpusģimenes aprūpē nokļuvušiem bērniem ir nepieciešams sniegt ne tikai psihoemocionālu atbalstu, bet arī citu atbalstu, kura pieejamība ir ierobežota, vai rindas uz nepieciešamo pakalpojumu vai atbalstu gaidīšanas ilgums var negatīvi ietekmēt bērna veselību un funkcionēšanu. Tas ietver atbalstu fiziskās veselības uzlabošanai, piemēram, daudziem bērniem ir slikts zobu stāvoklis, nepieciešama ne tikai primārā zobu labošana un higiēnas veikšana, bet arī ilgtermiņa palīdzība, piemēram, ortodontijas pakalpojumi – zobu taisnošana ar breketēm ir  dārga un laikietilpīga, kā arī šādam pakalpojumam arī netiek sniegts finansējums no pašvaldībām.


[1] https://www.lm.gov.lv/sites/lm/files/data_content/ricplans_groz_201710171.pdf
 
Problēmas un risinājumi
Problēmas apraksts
Atbalsta centra noteikumi  paredz pienākumu atbalsta centriem nodrošināt pasākumu kopumu, kas veicina bez vecāku gādības palikušu bērnu labklājību, drošību, patstāvību, kā arī audžuģimeņu, jo īpaši specializēto audžuģimeņu, adoptētāju, aizbildņu un viesģimeņu (turpmāk visas kopā – uzņemošās ģimenes) skaita pieaugumu. Līdz ar to atbalsta centriem ir noteikta konkrēta atbildība par ārpusģimenes aprūpes sistēmā nonākušu bērnu pamattiesību uz ģimeni nodrošināšanu[1], kā arī deleģēta nozīmīga loma uzņemošo ģimeņu kontekstā, stiprinot uzņemošo ģimeņu kapacitāti bērna vajadzībās balstītas aprūpes nodrošināšanā, kā arī sniedzot psihosociālo atbalstu ģimenēm, kuras savā aprūpē uzņēmušas ārpusģimenes aprūpē esošos bērnus.
Viens no atbalsta centra sociālā darbinieka uzdevumiem saskaņā ar Atbalsta centra noteikumiem ir izstrādāt un īstenot audžuģimenes vai specializētās audžuģimenes atbalsta plānu (turpmāk – audžuģimenes atbalsta plāns) un tajā ievietotā bērna individuālās attīstības plānu (turpmāk – bērna attīstības plāns). Atbalsta centra sociālais darbinieks, atbilstoši audžuģimenes atbalsta plānam un bērna attīstības plānam, var novirzīt iepriekš minēto finansējumu citu speciālistu apmaksai, piemēram, kanisterapijai, deju, kustības terapijai, smilšu terapijai, audžuģimeņu mentora u.c. speciālistiem, kas sniedz atbalstu audžuģimenei, specializētajai audžuģimenei un tajā ievietotajiem bērniem. Apzinot atbalsta centru gadu laikā uzkrāto pieredzi, noskaidrots, ka nereti, izstrādājot bērna attīstības plānu, atbalsta centra sociālajam darbiniekam nākas konstatēt, ka audžuģimenēs un specializētajās audžuģimenēs ievietotajiem bērniem nepieciešamais atbalsts ievērojami pārsniedz iespējas, ko paredzēts segt no vienai ģimenei paredzētā finansējuma, kas īpaši aktualizējas situācijās, kad tiek konstatēts, ka bērna vajadzību nodrošināšanai nepieciešams ievērojami lielāks finansējums, proti, ortodontijas pakalpojumi, redzes korekcija, ārstu – speciālistu (piemēram, atkarību speciālists, psihiatrs, ginekologs) apmeklējumam. Gadījumos, kad audžuģimenē vai specializētajā audžuģimenē ievietotajam bērnam nepieciešams nodrošināt speciālista konsultāciju, kurš pieejams arī kā valsts apmaksāts veselības aprūpes pakalpojums, rūpīgi izvērtējams, vai individuālais gadījums ir steidzams un tiešām nav iespējams gaidīt iespēju tikt pie valsts apmaksāta pakalpojuma. Piemēram, ilgs gaidīšanas laiks pie nepieciešamā speciālista.
Bērni audžuģimenēs un specializētajās audžuģimenēs nereti nonāk ar ielaistām un nerisinātām fiziskās un mentālās veselības problēmām, kā arī mācīšanās traucējumiem, ko pastiprina stress, kas saistīts ar dzīvesvietas maiņu un jaunajiem apstākļiem, kas nozīmē, ka speciālista palīdzību nepieciešams saņemt nekavējoties, un bērna interesēs nav gaidīt vairākus mēnešus terapijas uzsākšanai. Vienlīdz aktuāli tas ir gadījumos, kad bērnam nepieciešams nodrošināt atbalstu mācībās, lai veiksmīgi spētu iekļauties jaunajā mācību vidē.
Audžuģimenēs un specializētajās audžuģimenēs ievietotajiem bērniem aktuāls arī jautājums par interešu izglītības nodrošināšanu, īpaši situācijās, ja konstatēta vajadzība atbalstīt talantīgus bērnus, kuriem talanta attīstībai nepieciešama īpaša ekipējuma iegāde. 
Individuālām vajadzībām atbilstoša atbalsta nodrošināšana un pakalpojumi veselības uzlabošanai, attīstībai un prasmju pilnveidošanai šiem bērniem dotu iespēju laikus saņemt pakalpojumu, atrisināt ielaistas problēmas utml. Savukārt detalizēti nosacījumi, tai skaitā, ka pakalpojums tiks saņemts tikai balstoties uz ārstniecības personas vai atbalsta centru sociālo darbinieku vērtējumu tiks iestrādāts Bērnu aizsardzības centra (turpmāk – centrs) speciāli izveidotās vadlīnijās (turpmāk – vadlīnijas), kuras regulāri tiks pilnveidotas un  pielāgotas praksei. Vadlīnijas paredzēs, ka šis atbalsts ir secīgi izrietošs no bērna attīstības plāna izstrādes laikā konstatētajām bērna vajadzībām un paredzēs, ka uz individuālajām vajadzībām vērstais atbalsts tiek plānots un tā piešķiršanas pamatotība ir pārskatāmi izsekojama.
Ārpusģimenes aprūpes sistēmā nonāk bērni, kuru dzīves pieredzes un vajadzības ir ļoti dažādas. Viņus nevar aprakstīt tikai ar vispārīgiem kritērijiem, tamdēļ arvien lielāka nozīme atbalsta pakalpojumu veidošanā šiem bērniem ir pilnvērtīgai vajadzību izvērtēšanai un individuālās vajadzībās balstītu pakalpojumu piesaistei. Līdzšinēji bērnu vajadzībām tika plānots pakalpojumu grozs, kurā audžuģimenēm, specializētajām audžuģimenēm un tajās ievietotajiem bērniem tiek nodrošinātas psihologa konsultācijas, sociālā darbinieka konsultācijas un vidēji 10 citu atbalsta speciālistu konsultācijas gadā. Konstatēts, ka šobrīd atbalsta pakalpojumu klāsts veido nevienlīdzīgu pakalpojumu pieejamību, proti, audžuģimenēm, specializētajām audžuģimenēm un tajās ievietotajiem bērniem paredzētais finansējums individuālajās vajadzībās balstītu speciālistu piesaistei ir nepietiekošs. Iedziļinoties bērnu vajadzībās, audžuģimenes, specializētās audžuģimenes un sociālie darbinieki secina, ka audžuģimenēs un specializētajās audžuģimenēs esošajiem bērniem nepieciešami ilgstoši, bērnu vecumposmam atbilstoši, attīstību veicinoši pakalpojumi un atbalsts, kā piemēram, redzes korekcijas līdzekļi, ortodonta pakalpojumi, smilšu, mākslas terapijas, Montessori, logopēds, audiologopēds, ABA terapija, papildus pedagoga atbalsts un citi. Pašvaldības šādus pakalpojumus audžuģimenēs un specializētajās audžuģimenēs ievietotajiem bērniem bieži nenodrošina, jo pakalpojumi šai mērķa grupai nav ietverti pašvaldību saistošajos noteikumos.  Dažādo pakalpojumu veidi detalizētāk tiks aprakstīti arī vadlīnijās.
BTAL 27. panta trešā daļa paredz, ka, šķirot bērnu no ģimenes, ārpusģimenes aprūpe viņam tiek nodrošināta pie aizbildņa vai audžuģimenē. Minētā likuma 36.1 panta otrā daļa paredz, ka atbalstu ārpusģimenes aprūpes pakalpojumu sniegšanā nodrošina atbalsta centrs. Atbalsta centri sniedz atbalstu un dažādus pakalpojumus audžuģimenēm, aizbildņiem un adoptētājiem un viņu ģimenēs ievietotajiem bērniem, kā arī nodrošina mācību programmu īstenošanu potenciālajām audžuģimenēm, potenciālajām specializētajām audžuģimenēm, personām, kuras ar bāriņtiesas lēmumu atzītas par piemērotām aizbildņa pienākumu pildīšanu, aizbildņiem un potenciālajiem adoptētājiem. Atbalsta centru sniegtie pakalpojumi ir mērķēti uz dažāda veida atbalsta sniegšanu audžuģimenēm, aizbildņiem un adoptētājiem un viņu ģimenēs ievietotajiem bērniem. Ņemot vērā minēto, līdz ar grozījumiem Noteikumu projektā, tie tiek papildināti ar 12.21. punktu. Papildinot Noteikumu projektu ar 12.21. punktu tiks nodrošināts, ka atbalsta centri saņems ziņas par bāriņtiesā pieņemtajiem lēmumiem saistībā ar personas atzīšanu par atbilstošu aizbildņa pienākumu pildīšanai, aizbildnības nodibināšanu un aizbildņa iecelšanu bērnam, atlaišanu no aizbildņa pienākumu pildīšanas un atcelšanu no aizbildņa pienākumu pildīšanas. Tāpat atbalsta centri būs tiesīgi pieprasīt un saņemt ziņas par bāriņtiesu pieņemtajiem lēmumiem, proti, lēmuma datumu, numuru un lēmuma nosaukumu, par personu (laulāto) atzīšanu par atbilstošiem audžuģimenes vai specializētās audžuģimenes pienākumu pildīšanai, par bērnu ievietošanu audžuģimenē vai specializētajā audžuģimenē, par bērna uzturēšanās izbeigšanu audžuģimenē vai specializētajā audžuģimenē un par personas (laulāto) atzīšanu par adoptētāju, par adoptējamā bērna nodošanu adoptētāja pirmsadopcijas aprūpē un uzraudzībā un par bērna adopcijas atbilstību bērna interesēm, nenorādot bērna personas datus.
2023. gada 7. decembrī pieņemti grozījumi BTAL, kur pārejas noteikumu 54. punkts paredz, ka līdz attiecīgu grozījumu izdarīšanai citos normatīvajos aktos lietotais termins "Valsts bērnu tiesību aizsardzības inspekcija" (attiecīgā locījumā) atbilst šajā likumā lietotajam terminam "Bērnu aizsardzības centrs" (attiecīgā locījumā). Līdz  ar to nepieciešams veikt attiecīgus grozījumus Atbalsta centra noteikumos, salāgojot šajos noteikumos lietoto institūcijas nosaukumu ar BTAL.
Atbalsta centra noteikumu 12.5.1 apakšpunkts nosaka, ka atbalsta centrs iesniedz bāriņtiesā adoptētāja raksturojumu un informāciju par mācību programmas apguvi, lai gan atbilstoši Ministru kabineta 2018. gada 30. oktobra noteikumu Nr. 667 “Adopcijas kārtība” 23.1 punktam, pēc tam, kad persona ir apguvusi potenciālā adoptētāja mācību programmu, atbalsta centram jāiesniedz bāriņtiesai ne tikai informācija par mācību programmas apguvi un personas (potenciālā adoptētāja) raksturojums, bet arī personas (potenciālā adoptētāja) kompetenču pašvērtējums, psihologa atzinums, kas nepieciešams lēmuma pieņemšanai par personas piemērotību adoptētāja statusam, un, ja persona (potenciālais adoptētājs) ir sekmīgi apguvusi potenciālā adoptētāja mācību programmu, apliecību par mācību programmas apguvi. Līdz ar to secināms, ka Atbalsta centra noteikumu 12.5.1 apakšpunkts nosaka daudz šaurāku atbalsta centra pienākumu loku, nekā Ministru kabineta 2018. gada 30. oktobra noteikumu Nr. 667 “Adopcijas kārtība” 23.1 punkts, kā rezultātā veidojas tiesību normu kolīzija. Redakcionālas precizēšanas rezultātā par 12.5.1 apakšpunktā minēto dokumentu sagatavošanu iesniegšanai bāriņtiesā, kārtība, kādā tiek segti izdevumi par psihologa konsultācijām, kas nepieciešamas atzinuma sagatavošanai, nemainās. Minētais pakalpojums jau šobrīd ir ietverts atbalsta centra nodrošinātajā pakalpojumu klāstā un ir valsts finansēts.
Vienlaikus ir konstatēta nepieciešamība veikt tehniskus labojumus, lai saskaņotu Atbalsta centra noteikumos lietotos terminus un normas atbilstoši citiem normatīvajiem aktiem, piemēram,  ar 2023. gada 20. aprīļa grozījumiem BTAL 36.1 panta trešā daļā vārdi “reģistrēšanas kārtību” tika aizstāti ar vārdiem “statusa piešķiršanas un atcelšanas nosacījumus un kārtību”, Atbalsta centra noteikumu 1.1. apakšpunkts un II nodaļas nosaukums maināms atbilstoši BTAL deleģējumam.

[1] ANO Bērnu tiesību konvencijas 20. panta 1. un 2. punkts nosaka, ka bērnam, kuram īslaicīgi vai pastāvīgi nav savas ģimenes vai kuru viņa paša interesēs nedrīkst atstāt ģimenē, ir tiesības uz īpašu valsts aizsardzību un palīdzību. Dalībvalstis saskaņā ar saviem tiesību aktiem nodrošina šādam bērnam alternatīvu aprūpi. Arī Latvijas normatīvais regulējums uzliek valstij pienākumu pievērst īpašu vērību bērniem, kuri palikuši bez vecāku gādības – Latvijas Republikas Satversmes 110. pants nosaka bērna tiesības līdztekus laulībai, ģimenei un vecāku tiesībām akcentētas kā valsts aizsargājamas, īpaši uzsverot nepieciešamību rūpēties par bērniem, kas palikuši bez vecāku gādības.
Risinājuma apraksts
Saskaņā ar Ministru kabineta 2024. gada 20.augusta lēmumu (sēdes prot. Nr.32 61.§ 62. un 63. punkts) ir piešķirts finansējums 2025. gadā 555 430 euro apmērā un 2026. gadā un turpmāk ik gadu 580 840 euro apmērā, lai, balstoties uz ārstniecības personu rekomendācijām vai atbalsta centru sociālo darbinieku vērtējumu vai rekomendācijām audžuģimenēs un specializētajās audžuģimenēs ievietotajiem bērniem nodrošinātu individuālām vajadzībām atbilstošu atbalstu un pakalpojumus, kuri nav valsts un pašvaldību finansēti, vai kuri, balstoties uz ārstniecības personu rekomendācijām vai atbalsta centra sociālā darbinieka vērtējumu, nepieciešami papildus valsts un pašvaldību jau finansētajam apjomam. Noteikumu projekts paredz paplašināt atbalsta centra pakalpojumu klāstu – sniegt papildu atbalstu audžuģimenēs un specializētajās audžuģimenēs ievietotajiem bērniem, uzsvaru liekot uz ārstniecības pakalpojumiem, kuriem atbalsts no pašvaldībām netiek sniegts, vai netiek sniegts pilnībā, interešu izglītības nodarbībām un aktivitātēm, lai veicinātu bērnu talantus un intereses, palīdzot viņiem attīstīt sociālās prasmes un veidot pozitīvas attiecības ar citiem. Pamatojoties uz augstāk minēto, noteikumu projekts papildināts ar 12.20. apakšpunktu un 22.3 punktu. Pieejamais finansējums atbalsta centriem individuālām vajadzībām atbilstoša atbalsta nodrošināšanai un pakalpojumu veselības uzlabošanai, attīstībai un prasmju pilnveidošanai, audžuģimenēs un specializētajās audžuģimenēs ievietotajiem bērniem tiks aprēķināts atbilstoši audžuģimenēs un specializētajās audžuģimenēs esošo bērnu skaitam uz pārskata gada 1. janvāri. Likmes apmērs par vienu bērnu pārskata gada ietvaros nemainās.
Centrs veiks aprēķinu, pamatojoties uz atbalsta centru sniegto informāciju par bērnu skaitu audžuģimenēs, specializētajās audžuģimenēs uz pārskata gada 1. janvāri. Individuālais finansējuma apmērs uz vienu bērnu var būt atšķirīgs mazāks vai lielāks, jo tas tiek piešķirts atbilstoši bērna attīstības plānam, bet kopējais atbalsta centram piešķirtais finansējums pārskata gadā nepārsniedz summu, kas aprēķināta, ņemot vērā bērnu skaitu uz 1. janvāri.
Atbalsta centri pārskatus par faktiskajiem izdevumiem atbalstam bērniem reizi ceturksnī sniegs Labklājības ministrijas pārziņā esošajā Valsts sociālās politikas monitoringa informācijas sistēmā (SPOLIS), kur centrs norādīs likmes apmēru par vienu bērnu pārskata periodā un attiecīgi sistēma aprēķinās atbalsta centram kopējo pieejamo finansējuma apmēru atbilstoši bērnu skaitam audžuģimenēs, specializētajās audžuģimenēs kopā ar administrēšanas izdevumiem 20 % apmērā pakalpojuma nodrošināšanai.
Ar grozījumiem noteikumu projektā, papildinot tos ar 29. punktu, noteikts, ka pakalpojuma īstenošanas uzsākšanas pirmajā gadā (2025. gadā) pieejamais finansējums atbalsta centriem individuālām vajadzībām atbilstoša atbalsta nodrošināšanai un pakalpojumu veselības uzlabošanai, attīstībai un prasmju pilnveidošanai, audžuģimenēs un specializētajās audžuģimenēs ievietotajiem bērniem tiks aprēķināts atbilstoši audžuģimenēs un specializētajās audžuģimenēs esošo bērnu skaitam uz 1. aprīli.  Pakalpojuma īstenošanas uzsākšanas pirmajā gadā (2025. gadā), pēc vienošanās pie līguma starp centru un atbalsta centru abpusējas parakstīšanas, centrs 10 darba dienu laikā atbalsta centram veic avansa maksājumu trešajam ceturksnim 75 % apmērā no aprēķinātā finansējuma atbalstam bērnam kopā ar no pārskaitāmās summas aprēķinātajiem administrēšanas izdevumiem 20 % apmērā. Atbalsta centrs SPOLIS iesniedz pārskatu par faktiskajiem izdevumiem reizi ceturksnī līdz ceturksnim sekojošā mēneša 10. datumam. Centrs izvērtē veikto izdevumu pamatotību. Pēc pārskata izvērtēšanas par periodu uz 30. septembri, centrs 10 darba dienu laikā veic avansa maksājumu 25 % apmērā no aprēķinātā finansējuma gadam atbalstam bērnam kopā ar no pārskaitāmās summas aprēķinātajiem administrēšanas izdevumiem 20 % apmērā.
Finansēšanas kārtība turpmākajos gados:
Pēc vienošanās pie līguma starp centru un atbalsta centru abpusējas parakstīšanas, nākamā gada I pusgada avansa maksājuma summa tiek aprēķināta 50 % apmērā no aprēķinātā finansējuma atbalstam bērnam kopā ar no pārskaitāmās summas aprēķinātajiem administrēšanas izdevumiem 20 % apmērā. Ja atbalsta centram palicis atlikums no iepriekšējā pārskata gadā pārskaitītā avansa, tad atbalsta centrs ceturtā ceturkšņa atskaitē atsevišķi norāda summu, kas nepieciešama pārskata gadā uzņemto saistību segšanai (decembrī saņemto pakalpojumu apmaksa)  un atlikumu, kas pārskata gadā nav izlietots atbalsta pasākumu izdevumu segšanai. Nākamā pārskata gadā aprēķinātais pieejamais finansējums atbalsta nodrošināšanai tiek samazināts par iepriekšējā gada atlikuma summu (par kuru nav uzņemtas saistības no iepriekšējā pārskata perioda).
Pēc atskaites par iepriekšējā pārskata gada ceturtā ceturkšņa izvērtēšanas un avansa maksājuma aprēķināšanas nākamajam pārskata periodam, centrs 10 darba dienu laikā  atbalsta centram veic avansa maksājumu I pusgadam.
Atbalsta centrs SPOLIS iesniedz pārskatu par faktiskajiem izdevumiem reizi ceturksnī līdz ceturksnim sekojošā mēneša 10. datumam. Centrs izvērtē veikto izdevumu pamatotību. Pēc pārskata izvērtēšanas par periodu uz 30. jūniju, ja atbalsta centra faktiskie izdevumi atzīti par pamatotiem, centrs 10 darba dienu laikā pēc pārskata iesniegšanas, veic avansa maksājumu 25 % apmērā no aprēķinātā finansējuma gadam atbalstam bērnam kopā ar 20 % no pārskaitītās summas aprēķinātajiem administrēšanas izdevumiem atbalsta nodrošināšanai. Savukārt, pēc pārskata izvērtēšanas par periodu uz 30. septembri, ja atbalsta centra faktiskie izdevumi atzīti par pamatotiem,  centrs 10 darba dienu laikā pēc pārskata iesniegšanas, veic avansa maksājumu 25 % apmērā no aprēķinātā finansējuma gadam atbalstam bērnam kopā ar no pārskaitāmās summas aprēķinātajiem administrēšanas izdevumiem 20 % apmērā.
Ja atbalsta centra iesniegtajā pārskatā centrs konstatē nepilnības vai neatbilstības, centrs uzdod atbalsta centram novērst konstatētos trūkumus un norāda termiņu trūkumu novēršanai. Pēc trūkumu novēršanas centrs pārskaita atbalsta centram nepieciešamos maksājumus. Korekcijas finansējuma izlietojumā  par iepriekšējo pārskata gadu var veikt līdz kārtējā gada 15. janvārim.
Ar grozījumiem noteikumu projektā, papildinot tos ar 12.21. apakšpunktu, tiks nodrošināts informācijas apmaiņas process starp bāriņtiesu un atbalsta centru, lai pakalpojumu un atbalsta sniegšana audžuģimenēm, specializētajām audžuģimenēm, aizbildņiem (turpmāk – ārpusģimenes aprūpes nodrošinātāji) un adoptētājiem, un viņu ģimenēs ievietotajiem bērniem, tiktu uzsākta (nodrošināta) nekavējoties. Ziņu nodošana tiks nodrošināta automātiski ar web servisa (API) starpniecību, proti, atbalsta centri pieprasīs informāciju par konkrētu bērnu un ārpusģimenes aprūpes nodrošinātāju un adoptētāju, kuri ir konkrētā atbalsta centra klienti. Bāriņtiesām informācija papildus manuāli nebūs jāsagatavo un jāsniedz, līdz ar to administratīvais slogs netiek palielināts.
Noteikumu projekts paredz  redakcionālas izmaiņas atbilstoši BTAL terminoloģijai, iestādes nosaukumu "Valsts bērnu tiesību aizsardzības inspekcija" aizstājot ar "Bērnu aizsardzības centrs".
Lai vienādotu normas ar BTAL noteikto,  labots noteikumu 1.1. apakšpunkts un II. Nodaļas nosaukums, aizstājot “centra reģistrēšana” ar “centra statusa piešķiršanu”.
Atbalsta centra noteikumu 12.2.1 un 12.5.1 apakšpunkti noteikumu projektā izteikti jaunā redakcijā, lai būtu atbilstība augstāka juridiskā spēka normatīvajos aktos ietvertajām tiesību normām un neradītu tiesību normu kolīziju.
Ar noteikumu projektu papildus tiek veikti atsevišķi tehniski precizējumi noteikumu projekta 1.1. apakšpunktā, 10. punktā, 11. punktā, 22. punktā.
Arī papildus tiek veikti atsevišķi tehniski precizējumi:
1.1. apakšpunktā veikts grozījums, papildinot aiz vārda “ārpusģimenes” ar vārdu “aprūpes”;
10. punkts papildināts ar 18. punkta regulējumu, lai novērstu normatīvā akta piemērotājiem neskaidrības un grūtības tā piemērošanā;
11. punktā labots vārds no “atņemts” uz “atcelts”, lai vienādotu lietoto terminu ar BTAL noteikto.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Audžuģimenēs un specializētajās audžuģimenēs esošie bērni.
Ietekmes apraksts
Papildu finansiālā atbalsta sniegšanai ārstniecības pakalpojumiem, kuriem atbalsts no pašvaldībām netiek sniegts, vai netiek sniegts pilnībā, un interešu izglītības nodarbībām un aktivitātēm, lai veicinātu bērnu talantus un intereses, palīdzot viņiem attīstīt sociālās prasmes un veidot pozitīvas attiecības ar citiem.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	746 102
	0
	746 102
	0
	746 102
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	746 102
	0
	746 102
	0
	746 102
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	746 102
	0
	746 102
	0
	746 102
	0
	0

	2.1. valsts pamatbudžets
	746 102
	0
	746 102
	0
	746 102
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	Saskaņā ar 2024.gada 20.augusta Ministru kabineta lēmumu (24-TA-2000) (Informatīvais ziņojums "Par makroekonomisko rādītāju, ieņēmumu un vispārējās valdības budžeta bilances prognozēm 2025., 2026., 2027. un 2028. gadā", sēdes protokola Nr.32 61.§ 62., 63.punkts) izmaksas aizbildņu apmācībām 2025. gadā un turpmāk ik gadu ir 159 802 euro, t.sk. administratīvās izmaksas – 26 634 euro apmērā.
Noteikumu projektā iekļauto administratīvo izmaksu  raksturojuma sagatavošanai potenciālajiem adoptētājiem (prioritārais pasākums  2023.-2025. gadam kartiņa Nr.18_01_P “Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās”) nepieciešamais finansējums ir 5 460 euro gadā, t.sk. administratīvajām izmaksām 910 euro.
Saskaņā ar 2024.gada 20.augusta Ministru kabineta sēdes protokola Nr.32 61.§ 63.punktu:
pamatbudžeta apakšprogrammai 22.03.00 "Valsts atbalsts ārpusģimenes aprūpei" piešķirti izdevumi subsīdijām un dotācijām 2025. gadam 555 430 euro apmērā un 2026. gadam un turpmāk ik gadu 580 840 euro apmērā, lai audžuģimenēs un specializētajās audžuģimenēs ievietotajiem bērniem nodrošinātu individuālām vajadzībām atbilstošu atbalstu un pakalpojumus veselības uzlabošanai, attīstībai un prasmju pilnveidošanai, balstoties uz speciālistu vai ārpusģimenes aprūpes atbalsta centru sociālo darbinieku vērtējumu vai rekomendācijām;
pamatbudžeta apakšprogrammai 97.02.00 "Nozares centralizēto funkciju izpilde" piešķirti izdevumi pamatkapitāla veidošanai 2025. gadā 25 410 euro apmērā, lai nodrošinātu Valsts sociālās politikas monitoringa informācijas sistēmas moduļa pilnveidošanu.

Piešķirtā budžeta ietvaros pieejamā finansējuma atbalsta nodrošināšanai vienam bērnam gadā aprēķins:

Audžuģimeņu skaits uz 01.01.2025.: 621
Ievietoto bērnu skaits vidēji vienā audžuģimenē*: 2.5
Prognozētais audžuģimenēs ievietoto bērnu skaits  kopā gadā: 1 553
Plānotais finansējums atbalstam par vienu bērnu gadā, tai skaitā: 357.65 euro
Atbalstam bērnam: 298.04 euro
Atbalsta centru administrēšanas izdevumiem  20%: 59.61 euro
KOPĀ: 555 430.45 euro (aprēķins veikts excel vidē, līdz ar to, veicama finansējuma noapaļošana pilnos euro uz leju).
apstiprināts 2025.gada budžetā: 555 430.00 euro
*atbilstoši veiktajai atbalsta centru aptaujai par bērnu skaitu audžuģimenēs uz 2025. gada 1. janvāri

Audžuģimeņu skaits uz 01.01.2026*.: 625
Ievietoto bērnu skaits vidēji vienā audžuģimenē*: 2.5
Prognozētais audžuģimenēs ievietoto bērnu skaits  kopā gadā: 1 563
Plānotais finansējums atbalstam par vienu bērnu gadā, tai skaitā: 371.62 euro
Atbalstam bērnam: 309.68 euro
Atbalsta centru administrēšanas izdevumiem  20%: 61.94 euro
KOPĀ: 580 842 euro (aprēķins veikts excel vidē, līdz ar to, veicama finansējuma noapaļošana pilnos desmitos  euro uz leju).
apstiprināts 2026.gada budžetā: 580 840.00 euro
 
* prognozētais bērnu skaits audžuģimenēs uz 2026. gada 1. janvāri

Kopējais plānotais finansējums noteikumu projektā ietverto pasākumu īstenošanai ir 746 102 euro apmērā: 159 802 euro + 580 840 euro + 5 460 euro.

Līdz ar to, finansējums noteikumu projektā ietverto pasākumu īstenošanai 2025. gadam un turpmāk ik gadu ir iekļauts likumā “Par valsts budžetu 2025. gadam un budžeta ietvaru 2025., 2026. un 2027. gadam.”

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Noteikumu projektā ietverto pasākumu īstenošana tiks nodrošināta Labklājības ministrijai piešķirto valsts budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Bērnu aizsardzības centrs
Nevalstiskās organizācijas
Nē
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/legal_acts/headers/e59874cc-9b2a-45cf-855d-60f33182b807/public_participations
6.3. Sabiedrības līdzdalības rezultāti
Priekšlikumi un iebildumi noteiktajā termiņā nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Bērnu aizsardzības centrs
Ārpusģimenes aprūpes atbalsta centri
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Bērnu aizsardzības centrs
	palielinās
Vērtības nozīme:
	

	

	

	

	
	Bērnu aizsardzības centram jānodrošina papildu vienošanās noslēgšana ar ārpusģimenes aprūpes atbalsta centriem, iekļaujot šo noteikumu 12.20. apakšpunktā minēto.

	Ārpusģimenes aprūpes atbalsta centri
	palielinās
Vērtības nozīme:
	

	

	

	

	
	Ārpusģimenes aprūpes atbalsta centra sociālajam darbiniekam, sagatavojot bērna individuālās attīstības plānu, tajā jāveic ieraksts par izvērtējumu.

	Kopā
	0,00
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Ārpusģimenes aprūpes atbalsta centra sociālajam darbiniekam, sagatavojot bērna individuālās attīstības plānu, jāizvērtē pakalpojuma nepieciešamība un  tajā jāveic ieraksts par izvērtējumu.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Sniedzot papildu finansiālu atbalstu, audžuģimenē un specializētajā audžuģimenē ievietotam bērnam ārstniecības pakalpojumiem un interešu izglītības nodarbībām un aktivitātēm, lai veicinātu bērnu talantus un intereses, palīdzot viņiem attīstīt sociālās prasmes un veidot pozitīvas attiecības ar citiem, tiks mazināts finansiālais slogs audžuģimenēm un specializētajām audžuģimenēm.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Sniedzot papildu finansiālu atbalstu, audžuģimenē un specializētajā audžuģimenē ievietotam bērnam ārstniecības pakalpojumiem, tiks rasta iespēja nodrošināt labāku veselības aprūpi audžuģimenē un specializētajā audžuģimenē ievietotam bērnam.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Sniedzot papildu finansiālu atbalstu audžuģimenē un specializētajā audžuģimenē ievietotam bērnam ārstniecības pakalpojumiem un interešu izglītības nodarbībām un aktivitātēm, tiks nodrošināta bērnu labāko interešu aizsardzība ilgtermiņā, tai skaitā palielināta mērķgrupas bērnu konkurētspēja darba tirgū.
8.2. Cita informācija
Cita informācija
-

